**ОПЕРАТИВЕН ПЛАН**

за организацията на работата в РИК 22 - Смолян в деня на провеждането на избори за народни представители на 26 март 2017 г..

**1.**Районната избирателна комисия - Смолян (РИК) работи в сградата на Областна администрация - Смолян на адрес: гр. Смолян, бул. България № 14. В дейността си тя може да бъде подпомагана от служители на Областна администрация град Смолян.

Общинските администрации на територията на област Смолян изпращат до Областна администрация - Смолян събраната от секционните избирателни комисии информация, под формата на обобщена справка за всички СИК, съдържаща следните данни:

– до **7,15 ч.** – открити ли са всички избирателни секции, работят ли нормално, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на неявилите се членове;

– към **10,00 ч., 13,00 ч. и 17,00 ч.** – броя на гласувалите. Информацията се изпраща съответно **до 10,30 ч., 13,30 ч. и 17,30 ч.;**

– до **20,30 ч.** – информация за приключване на гласуването в изборния ден и за секциите, в които гласуването продължава след 20,00 ч.

Общинските администрации събират информация от СИК за избирателната активност – за произвеждането на избори за народни представители на 26 март 2017 г. (брой гласували избиратели/гласоподаватели). Информацията се събира от определено със заповед на кмета на общината лице*,* което обобщава събраната информация за общината и я изпраща на съответната областна администрация. Областните администрации обобщават справката за района (за изборите за народни представители) и я изпращат по електронен път/факс/телефон на РИК, ЦИК и Администрацията на Министерския съвет.

**2.**Всички секционни избирателни комисии в срок до 24 часа след края на изборния ден са задължени да предадат изборните книжа и материали на РИК – Смолян и Комисията за **съхранение на изборните книжа.**

След опаковането на бюлетините и останалите книжа и запечатването на торбите председателят или заместник-председателят, секретарят и един член на СИК, предложени от различни партии или коалиции от партии, предоставят на РИК в стая № 201 на Областна администрация - Смолян следните книжа:

**I.За изборите за народни представители**

**1.** Плик с надпис **„Плик № 1 НС - Списъци на СИК № ........“.**

- избирателния списък;

- декларациите (Приложение № 15-НС) и удостоверения (приложения към избирателния списък);

- списъкът на заличените лица (Приложение № 7-НС);

- списъкът за допълнително вписване на придружителите (Приложение № 73-НС).

**2**. Плик с надпис **„Плик № 2 НС - Протоколи на СИК № ……“.**

- попълнения и подписан протокол на СИК/ПСИК с резултатите от гласуването (Приложение № 87-НС-х).

- сгрешения/те протокол/и (ако има такъв/а) – (Приложение № 87-НС-х);

- протоколът за предаване на сгрешен/и формуляр/и и приемане на нов формуляр на протокол на СИК/ПСИК (ако е съставен такъв при сгрешени протоколи) – (Приложение № 83-НС);

- протоколът/ите с решението/ята на СИК/ПСИК при оспорване действителността или недействителността на някой глас;

- особеното/ите мнение/я на член на СИК/ПСИК, който не е съгласен с отразеното в протокола с резултатите от гласуването.

РИК Смолян дава на членовете на СИК, предали протоколите с резултатите от гласуването и другите книжа от СИК на РИК, до три броя талони, които ще им послужат за получаването на допълнително възнаграждение в размер на 20 лв. по т.2.2 от РЕШЕНИЕ
№ 4131-НС от 26.01.2017 г. на ЦИК от съответната общинска администрация.

Транспортът и охраната се осигуряват от съответната общинска администрация и МВР.

**3.** Относно приемането и отчитането на секционните протоколи на СИК от РИК.

При пристигане на членовете на СИК, член на РИК и сътрудниците към РИК ги съпровождат до изчислителния пункт за въвеждане на данните от секционните протоколи. След разпечатване на трите екземпляра от разписката и не сработила контрола същите, ведно с неразпластения протокол се занасят в стая 201 на областна администрация за проверка съдържанието на всички пликове, сверяване фабричните номера на протоколите, предоставени от СИК с тези, които са изписани в протокола за предаване и приемане на книжа и материали за произвеждане на избори за народни представители на 26 март 2017 г., съставени в деня преди изборния ден (Приложение № 76-НС).

В случай на сработила контрола член на РИК и председателя на СИК извършват проверка на секционния протокол и отстраняват установените технически грешки, тримата присъстващи членове на СИК полагат подписи, след което отново данните се въвеждат в изчислителния пункт за издаване на разписка.

След окончателното издаване на приемо-предвателната разписка, същата се подписва от член на РИК. Член на РИК връща на СИК Плика с надпис „Протоколи на СИК №.......”, съдържащ втория формуляр на протокол на СИК (непопълнен или сгрешен), протокола за предаване и приемане на книжата и материалите за произвеждането на избори за народни представители на 26 март 2017 г., съставен в деня преди изборния ден, както и протокола за предаване на сгрешени и приемане на нов формуляр на СИК (при сгрешени протоколи).

**4.** За обработка и отговор на получените жалби, сигнали и предложения е създадена **група за „Жалби и сигнали”** в състав съгласно т.1 от Решение №8-22 НС от 07.02.2017 г..

Разпределението на членовете на РИК по групи е от организационно-технически характер. Всеки член от РИК може да се включи или да бъде привлечен за работа и съдействие към всяка една от групите в зависимост от натоварването на РИК.

Членовете на СИК нямат право да напускат сградата на Областна администрация град Смолян до окончателното предаване на изборните книжа.

 **ПРЕДСЕДАТЕЛ:**

 Ангел Безергянов

 **СЕКРЕТАР:**

 Асен Минков